cyanic-selkie/wikianc huggingface dataset:
ডাইঅপ্টার
বিবর্ধন ক্ষমতার সাথে সম্পর্ক
একটি সাধারণ বিবর্ধক কাচের বিবর্ধন ক্ষমতা V এর সাথে বিবর্ধকটির আলোক ক্ষমতা φ এর সম্পর্ক নিম্নরূপ: একজন স্বাভাবিক দৃষ্টিশক্তির মানুষ তার চোখের নিকটে কোনো বিবর্ধক কাচ ধরলে যে বিবর্ধন দেখতে পান, তা প্রায় উপর্যুক্ত সমীকরণের অনুরূপ।
রয় কিলনার
রয় কিলনার (Roy Kilner; জন্ম: ১৭ অক্টোবর, ১৮৯০ - মৃত্যু: ৫ এপ্রিল, ১৯২৮) ইয়র্কশায়ারের উম্বওয়েলে জন্মগ্রহণকারী প্রথিতযশা ইংরেজ পেশাদার আন্তর্জাতিক ক্রিকেট তারকা ছিলেন। ১৯২৪ থেকে ১৯২৬ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। অল-রাউন্ডার হিসেবে ১৯১১ থেকে ১৯২৭ সময়কালে ইয়র্কশায়ারের পক্ষে কাউন্টি ক্রিকেটে অংশগ্রহণ করেছেন রয় কিলনার। প্রথম-শ্রেণীর ক্রিকেটে ৩০.০১ গড়ে ১৪,৭০৭ রান ও ১৮.৪৫ গড়ে ১,০০৩ উইকেটের সন্ধান পেয়েছেন তিনি। দশবার এক মৌসুমে সহস্রাধিক রান ও পাঁচবার শত উইকেট লাভ করেছেন। চারবার একই মৌসুমে সহস্রাধিক রান ও শত উইকেট লাভের ন্যায় ডাবল পেয়েছেন যা আদর্শ অল-রাউন্ডারের গুণাবলীর পর্যায়ে পড়ে।
প্রথম বিশ্বযুদ্ধের পূর্ব-পর্যন্ত ইয়র্কশায়ারের পক্ষে ব্যাটসম্যান হিসেবে অংশ নিতেন। এ সময়ে তিনি দলে নিয়মিত সদস্যরূপে খেলতেন। যুদ্ধে তিনি আহত হন। ১৯১৯ সালে খেলার জগতে ফিরে আসেন। এ এসময়ে ইয়র্কশায়ারের বোলিং সঙ্কট চলছিল। ফলশ্রুতিতে কিলনার বোলিংয়ে অনুশীলন চালাতে থাকেন ও স্লো বামহাতি বোলার হিসেবে স্বীকৃতি পান। তার আক্রমণধর্মী ব্যাটিং ও তীক্ষ্ণ ব্যক্তিত্বের কারণে ক্রিকেটার ও দর্শক - উভয় মহলের কাছেই তাকে জনপ্রিয় খেলোয়াড়ে পরিণত করে। তার উঁচুমানের খেলা দল নির্বাচকমণ্ডলীর দৃষ্টি আকর্ষণে সক্ষম হয় ও ১৯২৪-২৫ মৌসুমের অস্ট্রেলিয়া সফরে অ্যাশেজ সিরিজের জন্য মনোনীত করা হয়। সফরে দ্বিতীয় সফলতম বোলারের মর্যাদা পেলেও তার বোলিংয়ের উপযোগিতা অনেকাংশেই হ্রাস পায়। পিচের সুবিধাদি থাকা স্বত্ত্বেও ব্যাটসম্যানদেরকে আতঙ্কগ্রস্ত করতে পারেননি। ১৯২৬ সালের অ্যাশেজ সিরিজে অংশ নিলেও চূড়ান্ত টেস্টে বাদ পড়েন। ইংরেজ শীত মৌসুমে বেশ কয়েকবার ভারত সফরে যান। ১৯২৮ সালে অসুস্থ থাকাবস্থায়ও ভারতে যান ও ইংল্যান্ডে ফিরে মাত্র ৩৭ বছর বয়সে তার দেহাবসান ঘটে। তার শবযাত্রায় লক্ষাধিক লোকের সমাগম ঘটে ও তার মৃত্যুতে ক্রিকেট বিশ্বে শোকের ছায়া নেমে আসে। রয় কিলনারের মৃত্যুতে ইয়র্কশায়ারের বোলিং আক্রমণভাগ অনেকাংশেই হ্রাস পায় ও মরিস লেল্যান্ডকে নিয়মিতভাবে বোলিং আক্রমণে নেতৃত্ব দিতে হয়।
প্রারম্ভিক জীবন
ইয়র্কশায়ারের বার্নসি এলাকার উম্বওয়েলে ১৭ অক্টোবর, ১৮৯০ তারিখে কিলনারের জন্ম। সেথ কিলনার ও মেরি অ্যালাইস ওয়াশিংটন দম্পতির এগারো সন্তানের মধ্যে তিনি দ্বিতীয় পুত্র সন্তান ছিলেন। তার ভাই নরম্যান কিলনার ইয়র্কশায়ার ও ওয়ারউইশায়ারের প্রতিনিধিত্ব করেছেন। কিলনার উম্বওয়েল প্যারিশ চার্চে ভর্তি হন ও চার্চ ল্যাডস ব্রিগেডের সদস্য ছিলেন। তার বাবা ও কাকা সাবেক ইয়র্কশায়ারের খেলোয়াড় আরভিং ওয়াশিংটন শৈশবেই ক্রিকেট খেলতে উদ্বুদ্ধ করতেন। স্থানীয় মিচেল মেইনে তিনি তার দক্ষতা প্রদর্শন করেন।
কাউন্টি ক্রিকেটে অংশগ্রহণ
১৯১০ মৌসুমের শুরুতে মিচেল মেইনের পক্ষে দ্বিতীয় সেঞ্চুরি করার পর কিলনারকে ইয়র্কশায়ার দ্বিতীয় একাদশের পক্ষে খেলার জন্য মনোনীত করা হয়। প্রথম মৌসুমেই তিনি তিন উইকেট ও ১২.৫০ গড়ে রান তুলেন। তবে, মিচেল মেইনের পক্ষে ভালো করতে থাকেন। ১৯১১ সালে ইয়র্কশায়ার কর্তৃপক্ষ কিলনারকে মিচেল মেইনের তুলনায় উচ্চমানের ক্রিকেট ক্লাব হ্যারোগেট ক্রিকেট ক্লাবে খেলার জন্য প্রেরণ করা হয়। কাউন্টি দলটি উদীয়মান তরুণ খেলোয়াড়দেরকে প্রতিযোগিতামূলক খেলায় আরও অভিজ্ঞতা লাভের জন্য স্থানীয় ক্লাবে প্রেরণ করে থাকে। কিলনার ভালোমানের ব্যাটিং ও বোলিংশৈলীর রেকর্ড গড়তে শুরু করেন। তবে, ইয়র্কশায়ার দ্বিতীয় একাদশে তার অবস্থান আরও অনিয়ন্ত্রিত হয়ে পড়েন। ঐ মৌসুমে কাউন্টি চ্যাম্পিয়নশীপে সমারসেটের বিপক্ষে খেলার জন্য ইয়র্কশায়ার দলে তার প্রথম-শ্রেণীর অভিষেক ঘটে। ০ ও ১৪ রান করেন এবং বোলিংয়ে অগ্রসর হননি তিনি। ১৯১১ সালে ইয়র্কশায়ারের পক্ষে আরও ছয়টি খেলায় অংশ নেন। সর্বোচ্চ ইনিংসটি ছিল ১৮ রানের। ব্যাট হাতে তার গড় ছিল দশ ইনিংসে মাত্র ৬.৬৬ ও কোন উইকেটের সন্ধান পাননি তিনি। হ্যারোগেটের পক্ষে অধিকতর সফলতা দেখান। ৫১৯ রান সংগ্রহের পাশাপাশি ২৮ উইকেট পান।
প্রথম বিশ্বযুদ্ধে অংশগ্রহণ
৪ আগস্ট, ১৯১৪ তারিখে যুক্তরাজ্য জার্মানির বিরুদ্ধে যুদ্ধ ঘোষণা করে। ঐ মৌসুমের ওল্ড ট্রাফোর্ডের গোলাপের খেলায় অংশগ্রহণ করেন কিলনার। শুরুতে সরকারের তরফ থেকে খেলা চালিয়ে যাবার কথা ঘোষণা করা হয়। তবে, সামরিকবাহিনীর সাথে জড়িত কয়েকজন খেলোয়াড়ের আপত্তি ও ইয়র্কশায়ারের অধিনায়ক স্যার আর্চিবল্ড হোয়াইটের বাঁধার মুখে খুব দ্রুত খেলা বন্ধ হয়ে যায়। যুদ্ধ শুরু হলে ও ক্ষয়-ক্ষতি বৃদ্ধি পেতে থাকলে মৌসুমের খেলা চালিয়ে যাবার বিরুদ্ধে চলে যায়। হোভে ইয়র্কশায়ারের বিপক্ষে সাসেক্সের খেলাটির ১ সেপ্টেম্বর বন্ধ হয়ে যায়। ১৯১৯ সালের পূর্ব-পর্যন্ত এ ধারা অব্যাহত থাকে। ‘ক্রিকেট’ সংবাদপত্রের প্রতিবেদনে বলা হয়, দর্শকদের মন খেলা থেকে দূরে রাখে। চা-বিরতিতে খেলাকে ড্র ঘোষণা করা হয়। রুদ্ধশ্বাস চ্যাম্পিয়নশীপে কিলনার নিজ কাউন্টির দলীয় সঙ্গী আর্থার ডলফিন ও মেজর বুথ একত্রে সেনাবাহিনীতে তালিকাভুক্ত হন। তারা ওয়েস্ট ইয়র্কশায়ার রেজিমেন্টের নিয়ন্ত্রণাধীন লিডস ও ব্রাডফোর্ড পালসে যোগ দেন। উত্তর ইয়র্কশায়ারের কলস্টারডেলে কর্পোরাল হিসেবে যোগদানের পূর্বে মেকানিক হিসেবে প্রশিক্ষণ লাভ করেন।  নভেম্বর, ১৯১৪ সালে ছুটিতে থাকাকালে উম্বওয়েল প্যারিশ চার্চে জেমস ক্যাম্পবেলজন নামীয় এক প্রকৌশলীর কন্যা অ্যানি ক্যাম্পবেলজনের পাণিগ্রহণ করেন। বুথ সেরা ব্যক্তির দায়িত্ব পালন করেন। যুদ্ধকালীন অ্যানি রয় জুনিয়র নামের এক সন্তানের জন্ম দেন। মিশরে ব্যাটালিয়নের সাথে যোগ দেন। কিন্তু আঘাতের কারণে অনিচ্ছাসত্ত্বেও দেশে ফিরে আসতে হয়েছে তাকে। সুস্থ হবার পর ফ্রান্সের পশ্চিম রণাঙ্গনে যোগ দেন তিনি। সোমের যুদ্ধে তার ব্যাটালিয়ন সম্মুখ সমরে জড়িত হবার অল্পসময় পূর্বে তিনি আহত হন। কোমড়ে গুরুতর আঘাত পান তিনি। পরবর্তীকালে ঐ একই যুদ্ধে বুথ নিহত হয়েছিলেন। ব্ল্যাকপুলের কাছে এক সামরিক হাসপাতালে নেয়া হলে জনৈক মেকানিক প্রেস্টন গ্যারিসন কর্তৃক তাকে হত্যা করার জন্য মনোনীত করার পূর্বেই তার অবস্থার উত্তরণ ঘটে।  কিলনার দ্বিতীয়বারের মতো শোকাহত হন যখন ১৯১৭ সালে ওয়াইপ্রেসে তার ভাই নিহত হন।
১৯১২-১৩ মৌসুমে মিচেল মেইনের পক্ষে ফুটবল খেলায় অংশ নেন। প্রেস্টন নর্থে এন্ড এফসিতে রাইট-ব্যাকে খেলতেন। এ সময়েই যুদ্ধ বাঁধে।
thumb|right|১৯২৫ সালে রয় কিলনার
বিশ্বযুদ্ধ পরবর্তী সময়কাল
১৯২০ মৌসুমের শুরুতে ডার্বিশায়ারের বিপক্ষে তার প্রথম খেলায় অপরাজিত ২০৬ রানের ইনিংস খেলেন। পরবর্তীতে এটিই তার খেলোয়াড়ী জীবনের সর্বোচ্চ ইনিংস হিসেবে রয়ে যায়। চারঘণ্টা স্থায়ী এ ইনিংসে ২৪ চার ও দুই ছক্কার মার ছিল। ব্যক্তিগত পঞ্চাশ রানে কট আউট হবার হাত থেকে রক্ষা পান। স্থানীয় সংবাদপত্রে ইনিংসটিকে চমকপ্রদ, বিশেষ করে ড্রাইভ ও পুলের কার্যকরী সমাহাররূপে হিসেবে আখ্যায়িত করে। একটি প্রতিনিধিত্বমূলক খেলায় অংশ নেন। মৌসুমের শেষদিকে স্কারবোরা উৎসবে শীতকালে সফরকারী অস্ট্রেলিয়ার বিপক্ষে অংশ নেয়া মেরিলেবোন ক্রিকেট ক্লাবের (এমসিসি) বিপক্ষে সিআই থর্টন একাদশের সদস্যরূপে খেলেন। এমসিসি ইংরেজ ক্রিকেট পরিচালনাকারীর ভূমিকায় অবতীর্ণ হতো ও এই নামেই ইংল্যান্ড দল বিদেশ সফরে বের হতো। সর্বমোট ১,৩১৬ রান তুলেন ৩৭.০৯ গড়ে যাতে দুইয়ের অধিক সেঞ্চুরি ছিল। এরফলে গড়ের দিক দিয়ে ইয়র্কশায়ারের পক্ষে দ্বিতীয় স্থান দখল করেছিলেন। বল হাতে ২৭ উইকেট পেলেও ২৫.৩৩ গড় তুলনামূলকভাবে বেশি ছিল। কাউন্ট দলটি চ্যাম্পিয়নশীপে চতুর্থ স্থান দখল করে যাতে মিডলসেক্স শিরোপা জয় করে। ক্রিকেট বোদ্ধাদের অভিমত, কিলনার আরও স্বতঃস্ফূর্তভাবে বোলিং করতে পারতেন। ইয়র্কশায়ারের প্রধান স্লো বামহাতি স্পিনার উইলফ্রেড রোডসের সাথে এ অভিমত ব্যক্ত করেছেন তিনি। তুলনামূলকভাবে বয়োঃজ্যেষ্ঠ ৪২ বছর বয়সী রোডস তার বোলিং ভারবহনের জন্য সেরা পছন্দ হিসেবে কিলনারকে কাছে পেতে চাইতেন ও তার বামহাতি স্পিনের কার্যকারিতা বৃদ্ধিতে উৎসাহ যোগাতেন। পাশাপাশি শীত মৌসুমে কিলনার ওম্বওয়েল হোটেলের উঠানে বোলিং অনুশীলন করতেন। এখানেই তার বাবা জমিদারী করতেন। একই সময়ে দ্বিতীয় সন্তানের জন্মদিন উদ্‌যাপন করেন। মেজর বুথের নামানুসরণে তার নাম ‘মেজর’ রাখেন।
১৯২৩ মৌসুমে ছয়জন ব্যাটসম্যানের একজন হিসেবে দলের পক্ষে সহস্রাধিক প্রথম-শ্রেণীর রান সংগ্রহ করেছিলেন। অন্যরা হচ্ছেন - মরিস লেল্যান্ড, পার্সি হোমস, হার্বার্ট সাটক্লিফ, উইলফ্রেড রোডস ও এডগার ওল্ডরড। পূর্ববর্তী মৌসুমের চমৎকার ক্রীড়াশৈলীর উপহার দেয়ার প্রেক্ষিতে উইজডেন কর্তৃক বর্ষসেরা ক্রিকেটারের মর্যাদা পান তিনি। ১৯২২ থেকে ১৯২৫ সময়কালে ইয়র্কশায়ার দল উপর্যুপরী চার মৌসুমে কাউন্টি চ্যাম্পিয়নশীপের শিরোপা জয়ে সক্ষমতা দেখিয়েছিল।
টেস্ট ক্রিকেট
ভারতে আরও একবার শীতকালে প্রশিক্ষণ গ্রহণ করেন ও বোলিং অনুশীলন করতে থাকেন। ১৯২৪ সালের ইংরেজ গ্রীষ্মকালে ১৩.২৮ গড়ে ১৪৫টি প্রথম-শ্রেণীর উইকেট পান। দলীয় সঙ্গী জর্জ ম্যাকাউলের পিছনে অবস্থান করে জাতীয় গড়ে দ্বিতীয় স্থান দখল করেন। তবে, ব্যাটিংয়ে বিরূপ প্রভাব পড়ে। ২০.৮৮ গড়ে ৭৩১ রান করেন যা তার খেলোয়াড়ী জীবনের সর্বনিম্ন গড় ছিল। ১৯১২ সালের পর প্রথম ১,০০০ রানের নিচে সংগ্রহ করেন। মৌসুমের প্রথম ছয় খেলায় ৩৩ উইকেট পান ও তার সুন্দর ক্রীড়াশৈলীর দরুণ দল নির্বাচকমণ্ডলী তাকে টেস্ট অনুশীলনীমূলক খেলায় অংশগ্রহণের জন্য আমন্ত্রণ জানায়। তিন খেলায় ১৯ উইকেট লাভের প্রেক্ষিতে ইংল্যান্ড দলের পক্ষে প্রথম টেস্ট খেলার জন্য মনোনীত হন। তন্মধ্যে সফরকারী দক্ষিণ আফ্রিকার বিপক্ষেই পেয়েছিলেন সাত উইকেট। অভিষেক টেস্টে দলের বিশাল সংগ্রহে তিনি সাত নম্বরে ব্যাটিংয়ে নেমে ৫৯ রান তুলেন। জবাবে দক্ষিণ আফ্রিকার দল প্রথম ইনিংসে কিলনার তার বোলিং করার পূর্বেই ৩০ রানে অল-আউট হয়। দ্বিতীয় ইনিংসে ২২ ওভার বোলিং করলেও কোন উইকেট লাভে ব্যর্থ হন। ধারাভাষ্যকারদের কাছ থেকে কোন প্রশংসা পাননি তিনি। দল নির্বাচকমণ্ডলী তাকে পরের দুই টেস্ট থেকে বাদ দেয়া হয়। জে. ডব্লিউ. হার্ন তার স্থলাভিষিক্ত হন।  হার্নের পরিবর্তে চতুর্থ টেস্টে খেলার জন্য মনোনীত হন। কিন্তু প্রথমদিনের পর বাদ-বাকি সময় প্রবল বৃষ্টির কারণে খেলাটি পরিত্যক্ত ঘোষিত হন। ১২ ওভার বোলিং করে কোন উইকেট পাননি তিনি। এর অর্থ দাঁড়ায় যে, তিনি তার প্রথম দুই টেস্টে কোন ডিসমিসাল ঘটাতে পারেননি। হার্ন ফিরে আসলে শেষ টেস্টে অংশগ্রহণ করতে পারেননি। দূর্বলতম ব্যাটিং স্বত্ত্বেও বোলিংয়ে বেশ ভালো করায় শীতকালে ১৯২৪-২৫ মৌসুমে এমসিসি দলের সাথে অস্ট্রেলিয়া সফরের জন্য মনোনীত হন।
অস্ট্রেলিয়া সফর
প্রথম দুই টেস্ট খেলেননি তিনি। উভয় টেস্টেই ইংল্যান্ড দল পরাজিত হয়। তৃতীয় টেস্টে বোলিং আক্রমণ পরিচালনার জন্য তাকে মাঠে নামানো হয়। এ খেলায় সতীর্থদের আঘাতপ্রাপ্তির ফলে কিলনারের উপর বেশ চাপ পড়ে। প্রায় নয়ঘণ্টা ইংল্যান্ড দল ফিল্ডিং করে। আট বল নিয়ে গড়া ওভারে ৫৬ ওভার বোলিং করে ৪/১২৭ লাভ করেন। আর্থার রিচার্ডসনকে আউট করে প্রথম টেস্ট উইকেটের সন্ধান পান। আঘাতপ্রাপ্ত জিলিগান পরবর্তীকালে মন্তব্য করেন যে, কিলনার প্রকৃতপক্ষেই সেরা ক্রীড়াশৈলী প্রদর্শন করেছিলেন। দ্বিতীয় ইনিংসে ৪/৫১ পান। ৩৭৫ রানের জয়ের লক্ষ্যমাত্রায় নেমে কিলনার করেছিলেন ২৪ রান। খেলায় ইংল্যান্ড মাত্র ১৩ রানের ব্যবধানে পরাজিত হবার পাশাপাশি ৩-০ ব্যবধানে সিরিজে পিছিয়ে পড়ে।
চতুর্থ টেস্টেও বেশ স্বাচ্ছন্দেই ইংল্যান্ড জয় পায়। ব্যক্তিগত সর্বোচ্চ ৭৯ রান তোলার সময় ডজার হোয়াইসলের সাথে ১৩৩ রানের জুটি গড়েন। অস্ট্রেলিয়ার ব্যাটিংকালে খেলায় কিলনার পাঁচ-উইকেট পান ও অন্যতম সেরা বোলারের মর্যাদা লাভ করেন। চূড়ান্ত টেস্টের প্রথম ইনিংসে ৪/৯৭ পেলেও স্বাগতিক দলের চতুর্থ জয়রথকে থামাতে পারেননি। সিরিজে কিলনার ২৯.৮০ গড়ে ১২৯ রান তুলেন। মূলতঃ আট নম্বরে ব্যাটিংয়ে নামতেন। উইজডেন মন্তব্য করে যে, যখনই দলের রানের দরকার পড়েছে তখনি তিনি নিজেকে মেলে ধরেছেন।  টেস্টগুলোয় তিনি ২৩.৪৭ গড়ে ১৭ উইকেট দখল করেন। উইজডেন আরও মন্তব্য করে যে, সর্বাপেক্ষা সফলতম বোলার হিসেবে মরিস টেটের সহায়তা পেয়েছেন। অন্য কোন বোলারই ১১ উইকেটের বেশি পাননি ও প্রধান বোলারেরা প্রায় ৫০ গড়ে রান দিয়েছেন। প্রথম-শ্রেণীর সকল খেলায় ২৪.৮৮ গড়ে ৪৮৮ রান ও ২৫.১৭ গড়ে ৪০ উইকেট পান তিনি।
চূড়ান্ত মৌসুম
১৯২৫ সালে আর্থিক সুবিধা গ্রহণের খেলার পুরস্কার লাভ করেন। ঐ মৌসুমে তার ব্যাটিং উত্তরণ লক্ষ্য করা গেলেও তার বোলিং নিম্নগামী হতে শুরু করেছে বলে ক্রিকেটবোদ্ধাদের অভিমত। স্পিন বোলিংয়ের উপযোগী পিচে তার বোলিংয়ের কার্যকারিতা দেখা গেলেও ফ্লাটার পিচে কার্যকরী ছিল না যেমনটি দেখা গেছে ১৯২৫ সালের গ্রীষ্মকালে। ক্রিকেটবিষয়ক সাময়িকী দ্য ক্রিকেটারে নেতিবাচকধর্মী লেগ তত্ত্বের দিকে তার ধাবমানতার বিষয়ে সমালোচিত হয় ও ব্যাটিং উপযোগী পরিবেশের মধ্যেও রক্ষণাত্মক ভঙ্গীমায় ব্যাটিংয়ের কথা তুলে ধরা হয়। ১৭.৯২ গড়ে ১৩১ উইকেট নিয়ে ইয়র্কশায়ারের পক্ষে দ্বিতীয় স্থান দখল করে দলকে উপর্যুপরী চতুর্থবার কাউন্ট চ্যাম্পিয়নশীপের শিরোপা জয়ে প্রভূতঃ সহায়তা করেন। এরফলে তিনি তার খেলোয়াড়ী জীবনে তৃতীয়বারের মতো ‘ডাবল’ লাভ করেন। ১৯২৫ সালে কিলনারের জনপ্রিয়তা তুঙ্গে পৌঁছে। মিডলসেক্সের বিপক্ষে আর্থিক সুবিধাদির খেলায় তিনদিন ধরে ৭১,০০০ দর্শক উপস্থিত হলে অর্থ সংগ্রহের পরিমাণ দাঁড়ায় £৪,১০৬ পাউন্ডে যা ২০০৮ সালের হিসেবে £১৭৫,০০০ পাউন্ড। এরফলে আর্থিক সুবিধা গ্রহণের বিষয়ে নতুন রেকর্ড দাঁড় করান।  ১৯২৫ সালে কোন টেস্ট খেলা হয়নি। তবে, লর্ডসে জেন্টলম্যান বনাম প্লেয়ার্সের মধ্যকার খেলায় একবার অংশ নেন। একমাত্র ইনিংসে ৫৯ রান ও খেলায় পাঁচ-উইকেট পান। পূর্ববর্তী শীতকালে এমসিসি দলের পক্ষে মৌসুমের কিছু খেলায় তার অংশগ্রহণ ছিল।
১৯২৫-২৬ মৌসুমের শীতকালে ওয়েস্ট ইন্ডিজ সফরের জন্য এমসিসি দলের সদস্য মনোনীত হন। এ সফরে কোন টেস্ট খেলা হয়নি। ব্যক্তিগতভাবে তেমন সফলতা না পেলেও কিছু কার্যকরী ক্রীড়াশৈলী প্রদর্শন করেন। ২২.৬৩ গড়ে প্রথম-শ্রেণীর খেলায় ২৪৯ রান তুলেন। তন্মধ্যে, একবার পঞ্চাশোর্ধ্ব রান তুলেন ও ২৯.৫০ গড়ে ৩৪ উইকেট পান।
দেহাবসান
মরিস লেল্যান্ডের ন্যায় ইয়র্কশায়ারের বোলার হিসেবে ১৯২৭-২৮ মৌসুমে পাতিয়ালার মহারাজার আমন্ত্রণে পুনরায় ভারত সফরে খেলতে আসেন ও প্রশিক্ষণ প্রদানের সিদ্ধান্ত নেন। তবে, এ পর্যায়ে তিনি জ্বরে আক্রান্ত হন ও ইংল্যান্ডে ফেরার অল্প কিছুদিন পরই মৃত্যুমূখে পতিত হন। কিলনারের বোন মোলি পরবর্তীকালে জানান যে, আমন্ত্রণ বার্তা পেয়ে তিনি বেশ উৎফুল্ল হন ও গ্রহণ করবেন কি-না সিদ্ধান্তহীনতায় ভুগতে থাকেন। যাত্রা শুরুর পরদিন কিলনারের কাকা আরভিং ওয়াশিংটনের দেহাবসান ঘটে। কিলনারের বেশকিছু আচরণে বিশাদের কালোছায়া লক্ষ্য করা যায়। তাস্বত্ত্বেও বেশ কয়েকটি বিশাল রানের সংগ্রহ সৃষ্টিতে প্রয়াস চালান। তন্মধ্যে প্রথম-শ্রেণীবিহীন অপরাজিত ২৮৩ রান সবিশেষ উল্লেখযোগ্য। সফরের শেষ পর্যায়ে জ্বরে আক্রান্ত হন। এ অবস্থাতেই মার্সেলিস থেকে বাড়ীর পথে রওয়ানা দেন। সাউদাম্পটনে ফেরার পর তাকে গুরুতর অসুস্থ অবস্থায় দেখা যায়। ক্রিকেটের সাথে সংযোগ বিচ্ছিন্ন করে দেন। শয্যাশায়ী হয়ে পড়েন তিনি। সাউদাম্পটনে চিকিৎসা নিতে অস্বীকৃতি জানান। বাড়ীতে ফেরার আগ্রহ ব্যক্ত করেন ও স্ত্রীর মুখোমুখি হতে চান। ২৭ মার্চ, ১৯২৮ তারিখে উম্বওয়েল প্রত্যাবর্তন করলেও চিকিৎসক তাকে পরীক্ষা-নিরীক্ষা করে বাড়ীতে প্রেরণ করেন। পরবর্তীকালে তার শারীরিক অবস্থার আরও অবনতি হতে থাকে। এরপর তাকে বার্নসলির কাছাকাছি কেনড্রে ফিভার হাসপাতালে নেয়া হয়। শুরুতে ধারণা করা হয়েছিল যে তিনি শঙ্কটাবস্থা কাটিয়ে উঠেছেন। তবে এপ্রিলের শুরুর দিকে কয়েকদিন শারীরিক অবস্থা জটিল আকার ধারণ করে। ৫ এপ্রিল নিজ স্ত্রীকে সামনে রেখে তার দেহাবসান ঘটে।
শবানুষ্ঠান পরিচালনাকারী রেক্টর তার স্মরণে বলেন, ‘এক ইয়র্কশায়ার উইকেটের পতন ঘটেছে ও ইয়র্কশায়ারের অন্যতম সেরা লোকটি বিদায় নিয়েছেন। আমরা তাঁর জন্য দুঃখপ্রকাশ করছি।’
বুকজ্বালা
থাম্ব|কিছু অ্যান্টি-হার্টবার্ন ওষুধ বুকজ্বালা বা হার্টবার্ন (heartburn) যাকে এসিডের বদহজমও বলা যায়, তা হলো বুকের মাঝখানে বা এপিগ্যাস্ট্রিয়াম বা পেটের মাঝ বরাবর উপরের দিকে জ্বালার অনুভূতি ব্যথা প্রথমে বুকে আরম্ভ হয়ে ঘাড়, গলা বা চিবুক বা থুতনিতে পৌছে যেতে পারে। হার্টবার্ন এর সাথে গ্যাস্ট্রিক এসিড উদগিরণের (gastric reflux) সম্পর্ক আছে যা গ্যাস্ট্রইসোফ্যাজিয়াল রিফ্লাক্স ডিজিজ (GERD) এর প্রধান লক্ষণ। যা ০.৬% বুকজ্বালা রোগীর ক্ষেত্রে ইস্কেমিক হার্ট ডিজিজ এর অন্যতম লক্ষণ হতে পারে। মার্কিন যুক্তরাষ্ট্রে প্রায় ৪২% ব্যক্তি বুকজ্বালার সমস্যায় ভুগে।
বুকজ্বালার সাথে অন্যান্য কিছু লক্ষণকে একসাথে বদহজম নামে অভিহিত করা হয়, যেমন বুকজ্বালা ও এপিগ্যাস্ট্রিয়ামে ব্যথা ইত্যাদি। হার্টবার্ন এরই আরেক নাম গ্যাস্ট্রইসোফেজিয়াল রিফ্লাক্স ডিজিজ।
সম্পর্কিত রোগসমুহ
মায়োকার্ডিয়াল ইনফার্কশন বা হার্ট অ্যাটাক এর লক্ষণ ও ইসোফ্যাগাস বা খাদ্যনালীর রোগের লক্ষণসমুহের মধ্যে খুব মিল রয়েছে কারণ হার্ট ও ইসোফ্যাগাসের নার্ভ সাপ্লাই একই। বুক ব্যথার ক্ষেত্রে তাই সর্বদা কার্ডিয়াক ডিজিজের কথাও চিন্তা করা উচিত। হার্টের অসুখের জন্য বুক ব্যথা ও খাদ্যনালীয় বুক ব্যথার মধ্যে পার্থক্য করা কঠিন, প্রায়শই ল্যাব পরীক্ষার প্রয়োজন পড়ে।
কার্ডিয়াক
মায়োকার্ডিয়াল ইনফার্কশন বা অ্যাঞ্জাইনার রোগীদের হার্টবার্ন বা বুকজ্বালা হতে পারে। বুকজ্বালা উপসর্গটি অ্যাকিউট করোনারি সিনড্রোম এর ঝুঁকি কিছুটা বাড়ালেও তা খুব বেশি তাৎপর্য বহন করে না। যত রোগী হাসপাতালে বুকজ্বালা সমস্যা নিয়ে আসে তার মধ্যে ০.৬% ক্ষেত্রে ইস্কেমিক হার্ট ডিজিজ পাওয়া যায়।
গবেষণায় দেখা গেছে যেসকল বুকব্যথার রোগীদের কার্ডিয়াক ক্যাথেটারাইজেশন করা হয়েছে তার প্রায় ৩০% ক্ষেত্রে বুক ব্যথার গ্রহণযোগ্য কোন কারণ খুঁজে পাওয়া যায়নি, এক্ষেত্রে এটাকে অ্যাটিপিক্যাল চেস্ট পেইন বলে যার উৎস অজানা।
গ্যাস্ট্রইসোফ্যাজিয়াল রিফ্লাক্স ডিজিজ
এটাই বুকজ্বালার সবচেয়ে বড় কারণ। এই রোগে এসিড উদগিরণ হয়ে খাদ্যনালীতে প্রদাহ সৃষ্টি করে।
ফাংশনাল হার্টবার্ন
বুকজ্বালার কোন কারণ উদ্‌ঘাটন করা না গেলে সেটাকে ফাংশনাল হার্টবার্ন হিসাবে অভিহিত করা হয়। এটা পেটের অন্যান্য ফাংশনাল অসুখ যেমন ইরিট্যাবল বাউয়েল সিনড্রোম এর সাথে সম্পর্কিত এবং এটা প্রোটন পাম্প ইনহিবিটর দিয়ে চিকিৎসা করে ফল না পাওয়ার অন্যতম একটা কারণ। তাসত্ত্বেও প্রোটন পাম্প ইনহিবিটর এর প্রাথমিক চিকিৎসা যা প্রায় ৫০% ক্ষেত্রে কাজ করে। রোম-III ক্রাইটেরিয়ার উপর ভিত্তি করে এই অসুখ নির্ণয় করা হয়: ১)স্টার্নামের নিচে জ্বালা অনুভূতি। ২)হার্ট অ্যাটাক বা GERD এর কারণে ব্যথা হচ্ছেনা তা নিশ্চিত হওয়া। 3)খাদ্যনালীর মটিলিটিসংক্রান্ত কোন সমস্যা নেই তা নিশ্চিত হওয়া। এক গবেষণায় পাওয়া গেছে প্রায় ২২.৩% কানাডীয় এই সমস্যায় ভুগছে।
রোগ নির্ণয়
GERD এর ফলে সৃষ্ট বুকের ব্যথায় বুকে বিশেষ জ্বলন অনুভূতি হয় যা সাধারণত খাওয়ার পর বা রাতে এবং শয়নরত অবস্থায় বা সামনের দিকে ঝুঁকে থাকা অবস্থায় তীব্র আকার ধারণ করে। এটা গর্ভবতী মহিলার ক্ষেত্রে খুবই লক্ষণীয় একটি বিষয়। একসাথে বেশি খাবার খাওয়া বা বিশেষ মশলাযুক্ত খাবার, অতি চর্বিযুক্ত  বা অত্যধিক অম্লীয় খাবার এই সমস্যা বাড়িয়ে দিতে পারে। খাবার খাওয়া বা পান করার পর বুকজ্বালা হলে এবং এর সাথে খাবার গিলায় সমস্যা থাকলে সেটা ইসোফ্যাজিয়াল স্প্যাজম বলে মনে করা হয়।
গ্যাস্ট্রইন্টেস্টিনাল ককটেল
আঠালো লিডোকেইন ও একটি এন্টাসিড প্রদানের ৫ থেকে ১০ মিনিটের মধ্যে ব্যথা উপশম পেলে তা খাদ্যনালীয় ব্যথা বলে মনে করা হয়।  কিন্তু তাসত্ত্বেও এটা কার্ডিয়াক ব্যথা হবার সম্ভাবনাকে একেবারে উড়িয়ে দেয়না। কারণ ১০% ক্ষেত্রে এন্টাসিড সেবনের পর কার্ডিয়াক ব্যথা উপশম হতে পারে।
বায়োকেমিক্যাল
ইসোফ্যাজিয়াল pH মনিটরিং: নাসারন্ধ্রের ভিতর দিয়ে খাদ্যনালীতে একটি প্রোব ঢুকিয়ে খাদ্যনালীর নিম্নভাগে অম্লতার মাত্রা পরিমাপ করা হয়।
মেকানিকাল
ম্যানোমেট্রি: ম্যানোমিটার মুখের ভিতর দিয়ে খাদ্যনালীতে প্রবেশ করানো হয় এবং সরাসরি খাদ্যনালীর নিম্নপ্রান্তে অবস্থিত স্ফিংটারের চাপ পরিমাপ করা হয়।
এন্ডোস্কপি: মুখের ভিতর দিয়ে এন্ডোস্কোপ প্রবেশ করিয়ে খাদ্যনালি ও পাকস্থলীর মিউকোজা অবলোকন করা যায়। এভাবে খাদ্যনালীর প্রদাহ শনাক্ত করা যায়, প্রয়োজনবোধে বায়োপসি ( কিছু পরিমাণ টিস্যু কেটে নিয়ে আসা) নেয়া যায়। যেহেতু এর মাধ্যমে ঊর্ধ্ব গ্যাস্ট্রইন্টেস্টিনাল ট্র‍্যাক্ট দেখা যায় তাই উক্ত পথে অবস্থিত যে কোন সমস্যা খুব সহজেই শনাক্ত করা যায়।
চিকিৎসা
তাৎক্ষণিক ফল লাভের জন্য এন্টাসিড জাতীয় ওষুধ সেবন করা যেতে পারে। এছাড়া এর কারণ নির্ণয়ের উপর নির্ভর করে এর চিকিৎসা পদ্ধতি। H2 রিসেপ্টর অ্যান্টাগনিস্ট যেমন রেনিটিডিন ও প্রোটন পাম্প ইনহিবিটর  যেমন প্যানটোপ্রাজল গ্যাস্ট্রাইটিস বা পাকস্থলীর প্রদাহ এবং GERD এর চিকিৎসায় খুব কার্যকর যা বুকজ্বালার প্রধান দুটি কারণ।  হেলিকোব্যাক্টার পাইলোরি দ্বারা সংক্রমণ হলে এন্টিবায়োটিকের প্রয়োজন হতে পারে। ওষুধের পাশাপাশি জীবনধারণ পদ্ধতি ও খাদ্যাভ্যাসে পরিবর্তন আনা বাঞ্ছনীয়; যেমন শরীরের ওজন নিয়ন্ত্রণে রাখা, নির্দিষ্ট সময়ে খাওয়ার অভ্যাস করা, একসাথে বেশি খাবার না খেয়ে ছোট ছোট ভাগে খাবার খাওয়া,চকলেট ও মিন্ট জাতীয় খাবার পরিহার করা, অতিরিক্ত ভাজাপোড়া ও তৈলাক্ত খাবার এড়িয়ে চলা, অতিরিক্ত কফি ও চা পান থেকে বিরত থাকা, ফাস্টফুড জাতীয় খাবার কম খাওয়া, কোমল পানীয় পরিহার করা, রাতে ঘুমাতে যাবার ২-৩ ঘণ্টা পূর্বে খাবার খাওয়া, ঘুমানোর সময় উঁচু (৪-৬ ইঞ্চি) বালিশ ব্যবহার করা, পর্যাপ্ত পরিমাণ বিশুদ্ধ পানি পান করা। এছাড়া কিছু খাবার যেমন কলা, ঠাণ্ডা দুধ, এলোভেরার জুস, সবুজ শাক-সবজি ও সালাদ, আদা, ফুলকপি, ব্রকলি, ধনিয়া পাতা ইত্যাদি বুকজ্বালা নিয়ন্ত্রণে সহায়তা করে।
রঙ্গীত নদী
থাম্ব|
রঙ্গীত নদী (দেবনাগরী: रंगीत) সিকিমের দক্ষিণ অংশ এবং কালিম্পং-এ প্রবাহিত একটি নদী। এটি তিস্তা নদীর একটি শাখানদী। রঙ্গীত নদী পশ্চিম সিক্কিম জেলার হিমালয় অংশে উৎপত্তি লাভ করেছে। নদীটি জোরেথাং, পেল্লিং এবং লেগশিপ শহরগুলোর নিকট দিয়ে প্রবাহিত হয়েছে। শেষের কয়েক কিলোমিটারে এটি তিস্তার সাথে মিশেছে, যাকে ত্রিবেণী বলা হয়, এবং ত্রিবেণী একটি জনপ্রিয় বনভোজনের জায়গা।
চীনা–বর্মি যুদ্ধ (১৭৬৫–১৭৬৯)
চীনা–বর্মি যুদ্ধ (တရုတ်-မြန်မာ စစ် (၁၇၆၅–၆၉)), যা বার্মায় চীনা আক্রমণ অথবা কিং বংশের মিয়ানমার অভিযান নামেও পরিচিত, ছিল চীনের কিং বংশ এবং মিয়ানমারের কোনবাউং বংশের মধ্যে সংঘটিত যুদ্ধ। কিয়ানলং সম্রাটের অধীন চীন ১৭৬৫ থেকে ১৭৬৯ সালের মধ্যে বার্মায় চারবার আক্রমণ চালায়, যেটি তার দশটি বৃহৎ অভিযানের একটি বলে বিবেচিত হয়। কিন্তু এই যুদ্ধে ৭০,০০০ চীনা সৈন্য ও ৪ জন চীনা সেনাপতি নিহত হয়, যার ফলে এই যুদ্ধটিকে "কিং বংশের শুরুকৃত সকল সীমান্ত যুদ্ধের মধ্যে সবচেয়ে বিপর্যয়কারী", এবং "বার্মার স্বাধীনতা নিশ্চিতকারী" হিসেবে অভিহিত করা হয়। বার্মার সফল প্রতিরক্ষার ফলে দেশ দুইটির বর্তমান সীমানার ভিত্তি স্থাপিত হয়।
পর্নোগ্রাফিক চলচ্চিত্র
থাম্ব|350x350px| "অ্যাকশন" এর আগে একটি অশ্লীল চলচ্চিত্রের সেটে |alt= পর্নোগ্রাফিক চলচ্চিত্র বা যৌন চলচ্চিত্র এমন চলচ্চিত্র যা দর্শকদের যৌন উত্তেজনা এবং যৌনতৃপ্তি দিতে যৌনস্পষ্ট বিষয় উপস্থাপন করে। অশ্লীল চলচ্চিত্রগুলি যৌন কল্পনা উপস্থাপন করে এবং সাধারণত নগ্নতা (সফটকোর) এবং যৌন মিলন (হার্ডকোর) এর মতো ইরোটিকভাবে উদ্দীপক উপাদান অন্তর্ভুক্ত করে। "শ্রুতিমূলক" এবং "অশ্লীল" ছায়াছবিগুলির মধ্যে মাঝে মাঝে একটি পার্থক্য তৈরি হয় যার ভিত্তিতে যে পরবর্তী শ্রেণিতে আরও সুস্পষ্ট যৌনতা রয়েছে এবং গল্প বলার চেয়ে উত্তেজনায় বেশি মনোনিবেশ করা হয়, তবে পার্থক্যটি অত্যন্ত বিষয়ভিত্তিক।
১৮৮০ এর দশকে মোশন পিকচার আবিষ্কারের পর থেকে পর্নোগ্রাফিক চলচ্চিত্র তৈরি করা হয়েছে। এই জাতীয় চলচ্চিত্রের তৈরি লাভজনক ছিল এবং বেশ কয়েকজন নির্মাতা তাদের প্রযোজনায় বিশেষজ্ঞ হতে শুরু করেন। তবে সমাজের বিভিন্ন গোষ্ঠী এ জাতীয় চিত্রকে অনৈতিক বলে বিবেচনা করে, তাদের "অশ্লীল" হিসাবে চিহ্নিত করে এবং সাফল্যের সাথে অশ্লীলতা আইনে দমন করার চেষ্টা করেছিল। এই জাতীয় চলচ্চিত্রগুলি নির্মান করা অব্যাহত ছিল, তবে কেবল ভূগর্ভস্থ প্রেসগুলি দ্বারা বিতরণ করা হতে থাকে। এই জাতীয় চলচ্চিত্র দেখা সামাজিক কলঙ্ক বহন করে, তাই তারা পতিতালয়, প্রাপ্তবয়স্ক সিনেমা প্রেক্ষাগৃহ, ব্যাচেলর পার্টি, বাড়িতে, বেসরকারী ক্লাবগুলিতে এবং রাতের সিনেমা হলে দেখানো হত।
শুধুমাত্র পঁচাত্তরের দশকে, পর্নের স্বর্ণযুগের সময়, অশ্লীল চলচ্চিত্রগুলি আধা-বৈধতাযুক্ত ছিল; এবং ১৯৮০ এর দশকের মধ্যে, হোম ভিডিওতে পর্নোগ্রাফি ব্যাপক বিতরণ অর্জন করেছিল। ১৯৯০ এর দশকের শেষের দিকে এবং ২০০০ এর দশকের গোড়ার দিকে ইন্টারনেটের উত্থান একইভাবে পর্নোগ্রাফিক ছায়াছবি বিতরণ করার পদ্ধতিকে বদলে দেয়, বিশ্বজুড়ে সেন্সরশিপ পদ্ধতি একে আরও জটিল করে তোলে।
শ্রেণীবিন্যাস
ডান|থাম্ব|350x350পিক্সেল| অস্ট্রেলিয়ায় একটি অশ্লীল চলচ্চিত্রের সেটে কর্মী এবং অভিনেতারা পর্নোগ্রাফিক চলচ্চিত্রগুলি সাধারণত সফটকোর বা হার্ডকোর পর্নোগ্রাফি হিসাবে শ্রেণীবদ্ধ করা হয়। সাধারণভাবে, সফটকোর পর্নোগ্রাফি যৌন কার্যকলাপ, যৌন অনুপ্রবেশ বা চরম বস্তুকাম স্পষ্টভাবে চিত্রিত করে না। এটি সাধারণত যৌন পরামর্শদায়ক পরিস্থিতিতে নগ্নতা বা আংশিক নগ্নতা ধারণ করে। হার্ডকোর পর্নোগ্রাফি হ'ল অশ্লীলতা যা অনুপ্রবেশ বা চূড়ান্ত বস্তুকামের কাজগুলি বা উভয়ই চিত্রিত করে। এতে গ্রাফিক যৌন ক্রিয়াকলাপ এবং দৃশ্যমান অনুপ্রবেশ রয়েছে। একটি পর্নোগ্রাফিক কাজ হার্ডকোর হিসাবে চিহ্নিত করা হয়, যদি কোনও হার্ডকোর সামগ্রী থাকে।
পর্নোগ্রাফিক ছায়াছবিগুলিকে সাধারণত উপপ্রকারে শ্রেণিবদ্ধ করা হয় যা চিত্র ও অভিনেতারা যেমন যৌন কল্পনার বর্ণনা তৈরির চেষ্টা করে। উপপ্রকারগুলি পারফর্মারদের বৈশিষ্ট্য বা যৌন ক্রিয়াকলাপের ধরনের ক্ষেত্রেও শ্রেণিবদ্ধ করা যেতে পারে, যাতে এটি মনোনিবেশ করে। উপপ্রকারগুলি সাধারণত কিছু নিয়মাবলির সাথে সামঞ্জস্যপূর্ণ হয় এবং প্রতিটি নির্দিষ্ট দর্শক আকর্ষণ করতে পারে।
অশ্লীল ফিল্ম ইন্ডাস্ট্রি
বিশ্বব্যাপী, পর্নোগ্রাফি হ'ল এক বৃহত ব্যবসা যা প্রায় $ ১০০ বিলিয়ন আয় এর সাথে বিভিন্ন মিডিয়া এবং সম্পর্কিত পণ্য ও যৌন পরিষেবাদির উৎপাদন অন্তর্ভুক্ত। শিল্প সমর্থন এবং উৎপাদন কর্মীদের পাশাপাশি হাজারো অভিনয় শিল্পী নিয়োগ করে। এরপরে নিবেদিত শিল্প প্রকাশনা এবং বাণিজ্যিক সমিতির পাশাপাশি মূলধারার প্রেস, বেসরকারী সংস্থা (নজরদারি দল), সরকারী সংস্থা এবং রাজনৈতিক সংগঠনগুলিকে অনুসরণ করে। ২০০৫ সালের রয়টার্সের একটি নিবন্ধ অনুসারে, "বহু মিলিয়ন-ডলারের এই শিল্প প্রতি বছর প্রায় ১১,০০০ শিরোনামের ডিভিডি প্রকাশ করে।" পর্নোগ্রাফিক ছায়াছবিগুলি ডিভিডিতে বিক্রি করা বা ভাড়া দেওয়া যেতে পারে, ইন্টারনেট এবং বিশেষ চ্যানেলগুলির মাধ্যমে প্রদর্শিত হয় এবং কেবল ও স্যাটেলাইটে এবং প্রাপ্তবয়স্ক থিয়েটারগুলিতে প্রতি-দর্শন অনুযায়ী প্রদান করা হয়। তবে, ২০১২ সালের নাগাদ, ইন্টারনেটে অবৈধভাবে অনুলিপি করা সামগ্রী এবং অন্যান্য স্বল্প ব্যয়ের প্রতিযোগিতার ব্যাপক প্রাপ্যতা অশ্লীল চলচ্চিত্রের শিল্পকে ছোট এবং লাভজনকতা হ্রাস করেছিল।
ক্যালিফোর্নিয়ার লস অ্যাঞ্জেলেসের সান ফার্নান্দো ভ্যালি অঞ্চলটি এই শিল্পের প্রাণকেন্দ্র হিসাবে বিশ্বব্যাপী অশ্লীল চলচ্চিত্র শিল্পে যুক্তরাষ্ট্রের আধিপত্য বজায় রেখেছে। এই শিল্পের আকারের বেশিরভাগ পরিসংখ্যান কেবলমাত্র মার্কিন যুক্তরাষ্ট্রকেই উল্লেখ করে। পর্নোগ্রাফিক চলচ্চিত্র স্টুডিওগুলি হিউস্টন, লাস ভেগাস ভ্যালি, নিউ ইয়র্ক সিটি, ফিনিক্স এবং মিয়ামিতে কেন্দ্রীভূত। এগুলি প্রাথমিকভাবে অপেশাদার বা "স্বতন্ত্র" পর্ন চলচ্চিত্রগুলি উৎপাদন করে।
দেশের প্রাপ্তবয়স্ক বিনোদনের মোট বর্তমান আয় অনুমান করা হয় প্রায় ১০-১৩ বিলিয়ন ধরা হয়, যার মধ্যে ৪-৬ বিলিয়ন বৈধ আইনি। চিত্রটির কৃতিত্ব প্রায়শই ফরেস্টার রিসার্চকে দেয়া হয় যারা এই গবেষণায় করেছিল এবং ১৯৯৮ সালে যা হ্রাস পেয়েছিল। ২০০৭ সালে অবজার্ভার পত্রিকায় ১৩ বিলিয়ন ডলারের একটি চিত্রও প্রকাশিত হয়েছিল। ২০০১ এর ফোর্বসের তথ্য অনুসারে, বার্ষিক আয়ের বিতরণটি নিম্নলিখিত: ইউনিভার্সিটি অফ সাউদার্ন ক্যালিফোর্নিয়ায় অ্যানেনবার্গ স্কুল অফ কমিউনিকেশন দ্বারা প্রকাশিত অনলাইন জার্নালিজম রিভিউ, এমন একটি বিশ্লেষণ নিয়ে বিবেচনা করেছেন যা ফোর্বসের সংখ্যাটির পক্ষে ছিল। হোটেলগুলিতে বিতরণ করা প্রাপ্ত বয়স্ক চলচ্চিত্রগুলির আর্থিক পরিধিটি অনুমান করা শক্ত, কেননা হোটেলগুলি পরিসংখ্যানগুলি নিজের কাছে রাখে বা এগুলি একেবারেই রাখে না।
বিশ্বের বৃহত্তম প্রাপ্তবয়স্ক চলচ্চিত্রের স্টুডিও ভিভিড এন্টারটেইনমেন্ট আনুমানিক $ ১০০ মিলিয়ন ডলার আয় করে, বার্ষিক ৬০ টি চলচ্চিত্র বিতরণ করে এবং ভিডিও স্টোর, হোটেল রুম, কেবল সিস্টেম এবং ইন্টারনেটে সেগুলি বিক্রি করে। স্পেনীয় স্টুডিও প্রাইভেট মিডিয়া গ্রুপ ন্যাসডাক-এ নভেম্বর ২০১১ পর্যন্ত তালিকাভুক্ত ছিল। তাদের ভিডিও ভাড়া থেকে ৮০ মিলিয়ন ডলারের কম ছিল ১৯৮৩ সালে যা বেড়ে বছরে অর্ধ বিলিয়ন ডলার হয় ১৯৯৩ সালে। নিউজ কর্পোরেশনের ডাইরেকটিভির মতো বড় কর্পোরেশনের কয়েকটি সহায়ক হ'ল বৃহত্তম পর্নোগ্রাফি বিক্রেতা। দেশটির বৃহত্তম ক্যাবল সংস্থা কমকাস্ট একবার $ ৫০ মিলিয়ন ডলার তুলে আনে অ্যাডাল্ট প্রোগ্রামিং থেকে। প্লেবয় এবং হাসলারের মতো সংস্থাগুলির আয় তুলনামূলক কম ছিল।
আইনি অবস্থা
মার্কিন যুক্তরাষ্ট্রের, সুপ্রিম কোর্ট ১৯৬৯ সালে বলেছিল যে, রাষ্ট্রীয় আইনে অশ্লীল উপাদানের ব্যক্তিগত অধিকারকে একটা অপরাধ হিসাবে গণ্য করে অবৈধ ঘোষণা করে। ১৯৭০ এর দশকে মার্কিন যুক্তরাষ্ট্রে পর্নোগ্রাফি শিল্প বন্ধ করার আরও চেষ্টা করা হয়েছিল, এবার এই শিল্পে যারা কাজ করে তাদের বিরুদ্ধে পতিতাবৃত্তির অভিযোগ আনা হয়েছিল। ক্যালিফোর্নিয়াযর আদালতে মামলা শুরু হয়েছিল, এই পিপল বনাম ফ্রিম্যান কেসের। ক্যালিফোর্নিয়ার সুপ্রিম কোর্ট ফ্রিম্যানকে খালাস দিয়েছে এবং অর্থের বিনিময়ে যৌন সম্পর্কে অংশগ্রহণের (পতিতাবৃত্তি) সাথে এমন ব্যক্তির পার্থক্য করেছে যার ভূমিকা কেবল অভিনয়ের অংশ হিসাবে পর্দায় যৌন সম্পর্কের চিত্র চিত্রিত করছে । রাজ্যটি ক্যালিফোর্নিয়ায় মার্কিন যুক্তরাষ্ট্রের সুপ্রিম কোর্টের সিদ্ধান্তকে বাধ্যতামূলক করার বিষয়ে আবেদন জানায়নি, যেখানে বর্তমানে বেশিরভাগ অশ্লীল চলচ্চিত্র নির্মিত হয়।
স্বাস্থ্য সংক্রান্ত
অশ্লীল চলচ্চিত্রগুলিতে যৌন ক্রিয়াকলাপগুলি কনডম ব্যবহার না করেই ঐতিহ্যগতভাবে সম্পাদিত হয়, পারফর্মারদের মধ্যে যৌন সংক্রমণের ঝুঁকি রয়ে যায়। ১৯৮৬ সালে, এইচআইভি সংক্রমণের প্রাদুর্ভাব ঘটে যা বেশ কয়েকজন অভিনয়শিল্পীর এইডস -এ মৃত্যুর দিকে ধাবিত করে। এর ফলে ১৯৯৮ সালে অ্যাডাল্ট ইন্ডাস্ট্রি মেডিকেল হেলথ কেয়ার ফাউন্ডেশন তৈরি হয়েছিল, যা মার্কিন পর্নোগ্রাফিক ফিল্ম ইন্ডাস্ট্রিতে একটি মনিটরিং ব্যবস্থা স্থাপনে সহায়তা করেছিল, যার জন্য প্রতি ৩০ দিনের মধ্যে পর্নোগ্রাফিক চলচ্চিত্র অভিনেতাদের এইচআইভি পরীক্ষা করা দরকার।, মার্কিন পর্নোগ্রাফি শিল্পে অভিনেতাদের এইচআইভি সংক্রমণ বিরল ঘটনা, পরবর্তী তিন দশক ধরে কেবল কয়েকটি প্রকোপ রেকর্ড করা হয়েছে। নাম এবং এসটিডি ফলাফল সহ ক্লায়েন্টদের গোপনীয় তথ্য ফাঁসের অভিযোগে হওয়া মামলার ফলস্বরূপ এআইএম দেউলিয়া হয়ে যায়।
তথ্যসূত্র
গ্রন্থপঞ্জি
ক্যাবারে (২০১৯-এর চলচ্চিত্র)
ক্যাবারে ২০১৯ সালের একটি ভারতীয় প্রণয়মূলক, নাট্যধর্মী-লোমহর্ষক নৃত্য চলচ্চিত্র। এটি পূজা ভাট এবং ভূষণ কুমার রচিত এবং কাস্তব নারায়ন নিওগী ও পূজা ভাট প্রযোজিত, ফিশ আই নেটওয়ার্ক প্রাইভেট লিমিটেডের চলচ্চিত্র। চলচ্চিত্রটির প্রধান চিত্রগ্রহণ শুরু হয় ৯ জুন ২০১৫। মুলতঃ ২০১৬ সালে চলচ্চিত্রটি মুক্তির জন্য নির্ধারিত হয়। ৯ জানুয়ারী ২০১৯ তারিখে মুক্তির পূর্ব পর্যন্ত চলচ্চিত্রটি কথিত কপিরাইট আইন লঙ্ঘনের কারণে পেছনে পড়ে যায়। চলচ্চিত্র ছাড়পত্র বোর্ড এখন পর্যন্ত প্রেক্ষাগৃহে মুক্তির অনুমোদন দেয় নি। কিন্তু চলচ্চিত্রটির সাময়িক মুক্তি দেওয়া হয় জি নেটওয়ার্ক এর অফিসিয়াল এ্যাপ জি৫।
পটভূমি
গুজব রটে ছিল যে চলচ্চিত্রটি তৈরী হচ্ছে অভিনেত্রী ও নৃত্যশিল্পী হেলেন এর জীবনীর উপর ভিত্তি করে।
সঙ্গীত
এই চলচ্চিত্রের গানগুলো সুর তৈরী করেছেন কাস্তব নারায়ন নিওগী এবং মুনিশ মাকিজা, কেবল "ফির তেরি বাহু মে" গানটি ছাড়া। ঐ গানটির সুর করেছেন টনি কাক্কার। চলচ্চিত্রটিতে মোট ৬টি রোমান্টিক গান রয়েছে। চলচ্চিত্রটিতে ব্যাকগ্রাউন্ড মিউজিক তৈরী করেছেন বাপী টুটুল।
উইলিয়াম স্টিল (ক্রিকেটার)
উইলিয়াম স্টিল (১৮২০ – ৫ জুলাই ১৯১০) ছিলেন একজন অস্ট্রেলীয় ক্রিকেটার। ১৮৫৬-৫৭ এবং ১৮৫৮-৫৯ এর মধ্যে তিনি নিউ সাউথ ওয়েলসের হয়ে দুটি প্রথম-শ্রেণীর ম্যাচ খেলেছেন।
মোশারফগঞ্জ রেলওয়ে স্টেশন
মোশারফগঞ্জ রেলওয়ে স্টেশন বাংলাদেশের ময়মনসিংহ বিভাগের জামালপুর জেলার ইসলামপুর উপজেলার একটি রেলওয়ে স্টেশন।
ইতিহাস
১৮৮৫ সালে ময়মনসিংহের সঙ্গে ঢাকার সংযোগ স্থাপন করে রেলপথ স্থাপিত হয়। এই রেলপথ ১৮৯৪ সালে জামালপুর পর্যন্ত, ১৯১২ সালে জামালপুর থেকে বাহাদুরাবাদ ঘাট পর্যন্ত সম্প্রসারণ করা হয়। এসময় এই লাইনের স্টেশন হিসেবে মোশারফগঞ্জ  রেলওয়ে স্টেশন তৈরি করা হয়।
পরিষেবা
মোশারফগঞ্জ রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
মনশা পাশা
মনশা পাশা (উর্দু: منشاء پاشا; জন্ম অক্টোবর ১৯, ১৯৮৭) একজন পাকিস্তানি অভিনেত্রী এবং টেলিভিশন উপস্থাপিকা। তিনি বিভিন্ন জনপ্রিয় এবং বাণিজ্যিকভাবে সফল হওয়া টেলিভিশন ধারাবাহিকে সহ-অভিনেত্রীর ভূমিকায় অভিনয় করেছেন, তন্মধ্যে রয়েছে শ্যাহের-ই-জাত (২০১২), মাদিহা মালিহা (২০১২), যিন্দেগি গুলজার হে (২০১৩), বিরাসাত (২০১৩) এবং মেরা নাম ইউসুফ হে (২০১৫)। ২০১৭ সালে তিনি টেলিভিশন চ্যানেল এআরওয়াই ডিজিটালের নাটক 'অঙ্গন' তে অভিনয় করেন যেটি ছিলো একটি পারিবারিক নাটক। তিনি ২০১৭ সালের চলচ্চিত্র 'চলে থে সাথ' এ অভিনয় দ্বারা চলচ্চিত্র জগতে পা রাখেন এবং 'লাল কবুতর' (২০১৯) ছিলো তার অভিনীত একটি অপরাধ সহিংসতাবাদী চলচ্চিত্র, তিনি এই চলচ্চিত্রে অভিনয় করে চলচ্চিত্র-সমালোচকদের প্রশংসা পেয়েছিলেন।
ব্যক্তিগত জীবন
পাশার জন্ম হায়দ্রাবাদে একটি সিন্ধি পরিবারে। তার জিনাত, হান্নাহ এবং মারিয়া নামের তিনটি বোন রয়েছে। তিনি করাচিতে তার পরিবারের সঙ্গে থাকেন।
২০১৩ সালে ব্যবসায়ী আসাদ ফারুকির সঙ্গে পাশার বিয়ে হয়েছিলো কিন্তু ২০১৮ সালে পাশা তাকে তালাক দেন। ২০১৯ সালের ডিসেম্বরে পাশা রাজনীতিবিদ এবং মানবাধিকারকর্মী জিবরান নাসিরের বাগদত্তা হন।
কর্মজীবন
পাশার অভিনয়জীবন শুরু হয় টেলিভিশন নাটকে অভিনয়ের মাধ্যমে, তিনি ২০১১ সালে হাম টিভিতে প্রচারিত নাটক 'হামসফর'তে আয়েশা নামের একটি সহ-ভূমিকায় অভিনয় করেছিলেন যেটি ছিলো নাটকটির অন্যতম মূল চরিত্র কিরদের বান্ধবী এবং ২০১২ সালে হামটিভিতেই 'শ্যাহের-ই-জাত' নামের আরেকটি নাটকে পাশা অভিনয়ের সুযোগ পান রশনা নামের একটি ছোটো চরিত্রে (এটি ছিলো অন্যতম প্রধান চরিত্র ফলকের বান্ধবীর চরিত্র), এবং তিনি একই বছরের 'মাদিহা মালিহা' নাটকেও নিশা নামের একটি গুরুত্বপূর্ণ চরিত্রে অভিনয় করেছিলেন, এটাও হামটিভিতে প্রচারিত হয়েছিলো। ২০১২ সালেরই টেলিভিশন ধারাবাহিক 'যিন্দেগি গুলজার হে'তে অভিনয়ের জন্য পাশা মূল পরিচিতি পেয়েছিলেন, যদিও এই নাটকেও তিনি সহ-ভূমিকায় ছিলেন। তিনি এরপর একের পর এক জনপ্রিয় টেলিভিশন নাটকে অভিনয় করতে থাকেন, এগুলো হলোঃ 'বিরাসাত' (২০১৩), 'এক অউর এক ঢাই' (২০১৩), 'কিতনি গিরে বাকি হে' (২০১৩), 'শারিক-এ-হায়াত' (২০১৩), এগুলোতে তার সহ-ভূমিকার চরিত্রে অভিনয় তাকে দর্শকপ্রিয় বানিয়ে দিয়েছিলো। রোমান্টিক ধারাবাহিক 'মহাব্বাত সুভ কা সিতারা হে' (২০১৩) তে অভিনয়ের জন্য তিনি 'শ্রেষ্ঠ সহ-অভিনেত্রী বিভাগে হাম পুরস্কার' পেয়েছিলেন।
২০১৪ সালে পাশা সর্বপ্রথম একটি নাটকে মুখ্য ভূমিকায় অভিনয় করেন, সেটা ছিলো 'যারা অউর মেহরুন্নিসা', নাটকটিতে তিনি যারা চরিত্রে অভিনয় করেছিলেন, এরপর থেকে তিনি অন্যান্য যতগুলো নাটকে অভিনয় করেন সবগুলোতেই তিনি মুখ্য ভূমিকায় অভিনয় করেন, 'শ্যাহের-এ-আজনবী'তে তিনি ফিজা চরিত্রে, 'হাম তেরে গুনাহগার' নাটকে সেহেরিশ চরিত্র, 'লাফাঙ্গে পরিন্দে'তে রুমানা চরিত্র এবং 'মেরে আপনে'তে তিনি আক্সা চরিত্রে অভিনয় করেন। ২০১৫ সালে তিনি সর্বপ্রথম প্রযোজক সাদিয়া জব্বারের সঙ্গে ইমরান আব্বাস এবং মায়া আলির সঙ্গে একটি রোমান্টিক ধারাবাহিকে অভিনয় করেন। নাটক-সমালোচকেরা ইতিবাচক সাড়া দিয়েছিলেন নাটকটির প্রতি এবং বাণিজ্যিকভাবে ধারাবাহিকটি অনেক সফলতা পেয়েছিলো। এরপর তিনি পারিবারিক নাটক 'বেওয়াফাই তুমহারে নাম'এ সনম চরিত্রে অভিনয় করেন এবং রোমান্টিক নাটক 'দারার'এ তিনি নুসরাত চরিত্রে অভিনয় করেন, এছাড়াও 'তুমহারে সিভা'তে সামরা চরিত্রে অভিনয় করেন। ২০১৬ সালে পাশা তিনটি টেলিভিশন নাটকে অভিনয় করেন। প্রথমে তিনি বাবর আলির বিপরীতে 'ওয়াফা' নাটকে অভিনয় করেন। এরপর তিনি জুনায়েদ খানের সঙ্গে 'দিল-এ-বেকারার' এবং ইমরান আশরাফের সঙ্গে 'ঝুট' নাটকে অভিনয় করেন। পাশা ইউটিউবে 'ইলাজ ট্রাস্ট' নামের একটি ওয়েব সিরিজ পরিচালনা করেছিলেন যেটা মানুষের বিষণ্ণতা নিয়ে নির্মিত ছিলো এবং ছয়টি পর্বের ছিলো। তাকে টেলিভিশনে সর্বশেষ ২০১৯ সালের নাটক 'সুর্খ চাঁদনী'তে দেখা গেছে।
পাঞ্জোয়ারা রোড রেলওয়ে স্টেশন
ইতিহাস
ভাগলপুর জংশন রেলওয়ে স্টেশন থেকে মন্দার হিল রেলওয়ে স্টেশন শাখা পর্যন্ত মিটার-গেজ রেলপথটি ১৯০৭ সালে খোলা হয়। শাখাটি ব্রডগেজে রূপান্তরিত হয় ২০১২ সালের ২৩ শে ডিসেম্বর মন্দার হিল থেকে হান্সডিহা পর্যন্ত একটি নতুন রেলপথ চালু হয় এবং ২০১৪ সালের জুন মাসে দুমকা থেকে বারপালাসি রুটটি পুনর্নির্মাণ করা হয় এবং অবশেষে ২০১৫ সালে পুরো ট্র্যাকটি চালু হয়।
এস গণেশন
এস গণেশন একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি তামিলনাড়ু বিধানসভায় দ্রাবিড় মুন্নেত্র কড়গম প্রার্থী হয়ে সেম্বনারকোয়েল আসন থেকে ১৯৬৭ নির্বাচনে, কুট্টালাম আসন থেকে ১৯৭১ নির্বাচনে এবং পুমপুর আসন থেকে ১৯৭৭ নির্বাচনে নির্বাচিত হন।
স্তন
thumb|right|250px|পুরুষের বক্ষস্থল স্তন হল স্তন্যপায়ী প্রাণীদের শরীরে দুগ্ধ (স্তন্য) উৎপাদক গ্রন্থি। স্ত্রী এবং পুরুষ উভয়লিঙ্গেই স্তন থাকলেও একমাত্র স্ত্রী প্রাণীই দুগ্ধ উৎপাদনে সক্ষম। বয়ঃসন্ধিকালে অর্থাৎ যৌবনাগমনে স্ত্রী শরীরে স্তন বিকশিত হতে আরম্ভ করে এবং আকারে বৃদ্ধি পায় ও স্থুলতা লাভ করে। সাধারণত ১৫ থেকে ১৮ বছর বয়সের মধ্যেই স্তনপরিণতি সম্পূর্ণ হয়।পশ্চিমা বিশ্বের যৌনতা প্রতীক হিসেবে বিবেচিত। পুংশরীরে স্তন থাকলেও তা অপরিণত অবস্থাতেই থাকে যৌবনপ্রাপ্ত স্ত্রীশরীরে পুষ্ট স্তনের আভাস প্রকটভাবে ফুটে ওঠে। প্রকৃতপক্ষে স্তন স্বেদগ্রন্থিরই বিবর্তিত রূপ। স্তন্যপায়ী প্রাণীর শরীরে স্বেদগ্রন্থি বিবর্তন লাভ করে স্তনে রূপান্তরিত হয়। মানবশরীরে দু'টি স্তন থাকে কিন্তু অন্যান্য স্তন্যপায়ী প্রাণীদের বহুক্ষেত্রেই দুইয়ের অধিক স্তন পরিলক্ষিত হয়। যৌন মিলনের সময় উত্তেজিত অবস্থায় নারী ও পুরুষ উভয়েরই স্তনের বোঁটা ফুলে ওঠে।
স্তনপরিণতি
স্ত্রীশরীরে স্তন বিকশিত এবং পুষ্ট হয় মূলত ইস্ট্রোজেন নামক হরমোনের সহায়তায়। সমীক্ষায় দেখা গেছে যে উক্ত হরমোনের আধিক্যের ফলে পুংশরীরেও স্তন স্ত্রীস্তনের ন্যায়ই আকারে বৃদ্ধি পেতে পারে। এমনকী বিশেষ বিশেষ ক্ষেত্রে তা দুগ্ধ নিঃসরণেও সক্ষম হয়ে ওঠে।
গাইনেকোমাস্টিয়া
পুরুষের অস্বাভাবিক স্তন বৃদ্ধিকে গাইনেকোমাস্টিয়া বলে। কখনো কখনো এটা ভক্ষণযোগ্য দুধ অতিদ্রুততে বা স্বাভাবিক নিঃসরণ ঘটাতে পারে। গাইনেকোমাস্টিয়া শব্দটি এসেছে গ্রিক 'গাইনি' ও 'মাস্টোস' শব্দ থেকে। 'গাইনি' শব্দের অর্থ 'মহিলা' এবং 'মাস্টোস' শব্দের অর্থ স্তন। এ অবস্থাটি নবজাতক,বয়ঃসন্ধিকালে ও বৃদ্ধবয়সে শরীরবৃত্তীয় কারণে হতে পারে। পুরুষদের দেহে হরমোনের ভারসাম্য পরিবর্তিত বা বেঘাত হলে তাদের দেহে স্তন  তৈরি হতে পারে। মায়ের শরীর থেকে প্ল্যাসেন্টার মাধ্যমে নবজাতক ছেলের দেহে ইস্ট্রোজেন চলে যাওয়ার কারণে নবজাতকের গাইনেকোমাস্টিয়া হতে পারে। এটি সাময়িক এবং জন্মের কয়েক সপ্তাহ পর এটি ভাল হয়ে যায়। বয়ঃসন্ধি বা পিউবার্টির (puberty) সময় ছেলেদের হরমোনের মাত্রার ভারসাম্য নষ্ট হয়। টেস্টোস্টেরন-এর মাত্রা কমে গেলে, ইস্ট্রোজেনের প্রভাবে স্তনের টিস্যু তৈরি হতে পারে। বয়স্ক মানুষদের শরীরে বেশি চর্বি জমে, যার কারণে বেশি ইস্ট্রোজেন তৈরি হয়। হরমোনের এই পরিবর্তনের কারণে বাড়তি স্তনের টিস্যু (breast tissue) তৈরি হয়।  আলসারের ঔষধ বা অ্যালকোহলিক্যাল ঔষধ সেবন করা (anti-ulcer drugs) এবং হার্টের অসুখের ঔষধের পার্শ্বপ্রতিক্রিয়ায় (heart disease), গাঁজা বা অ্যানাবলিক স্টেরয়েডের (anabolic steroids) মত অবৈধ ড্রাগের কারণে, অতিরিক্ত মদ্যপানের (alcohol) কারণে, লিভার কিংবা কিডনি ফেইলরের মত স্বাস্থ্য সমস্যার কারণে ক্লিন্ফেল্টার্লস সিন্ড্রোম (Klinefelter’s syndrome) নামক একটি বিরল জেনেটিক সমস্যার কারণে, অণ্ডকোষে গোটা ওঠা বা সংক্রমণ হওয়ার কারণে গাইনেকোমাস্টিয়া হতে পারে। গাইনোকোমাস্টিয়ার দুই ধরনের চিকিৎসা রয়েছেঃ সার্জারি করে বাড়তি স্তন-টিস্যু সরিয়ে ফেলা, ঔষধের মাধ্যমে হরমোনের নষ্ট ভারসাম্য ঠিক করা।
যৌন বৈশিষ্ট্য
মানব যৌনতার ক্ষেত্রে স্তনের ভূমিকা রয়েছে। স্তন, বিশেষত স্তনের বোঁটায় বহুসংখ্যক স্নায়ুকোষ বিদ্যমান, এজন্য এগুলো অত্যন্ত সংবেদনশীল। যৌনক্রিয়ার সময়ে কিংবা তার আগে হাত দ্বারা স্তন মর্দন বা স্তনে চুম্বন বা স্তন পান করা একটি অতি সাধারণ ঘটনা। যৌন উত্তেজনার ফলে স্তনের আকৃতি বৃদ্ধি পায়, স্তনের শিরাবিন্যাস স্পষ্টভাবে দৃশ্যমান হয় এবং স্তনের বোঁটা(Nipple) শক্ত হয়। অন্যান্য স্তন্যপায়ী প্রাণীর তুলনায় মানব নারীদেহের স্তনসমূহ তুলনামূলকভাবে অনেকটাই বড় হয় ।
বহু মানুষ নারীদেহের স্তনকে আনন্দদায়ক বা যৌন উত্তেজনাকর বলে মনে করে। প্রাচীন ভারতে নখ দ্বারা স্তন্য খোঁচানো, মুখ দ্বারা স্তন্যযুগল থেকে স্তন্যরস চোষণ করে খাওয়া হয় এবং দাঁত দ্বারা স্তন্য কামড়ানোকে যৌনতার অঙ্গ হিসেবে বিবেচনা করা হত ।
ওল্ড ডিওএইচএস স্পোর্টস ক্লাব
ওল্ড ডিওএইচএস স্পোর্টস ক্লাব একটি বাংলাদেশি ক্রিকেট ক্লাব, যা বাংলাদেশি ঘরোয়া লিগে খেলে থাকে।
ইতিহাস
ঢাকা প্রিমিয়ার লিগ লিস্ট এ মর্যাদা পাবার আগে দলটি টুর্নামেন্টে দুবার চ্যাম্পিয়ন হয়েছিল। দলটি ঢাকা প্রিমিয়ার লিগের ২০১১-১২ মৌসুমের আসরেও অংশ নিয়েছিল, যেটি ছিল টুর্নামেন্টটির লিস্ট এ মর্যাদা না পাওয়াবাস্থায় সর্বশেষ আসর। ২০১২ সালে দলটিকে প্রাইম ব্যাংক ক্রিকেট ক্লাব কিনে নেয় এবং দলটির নাম দেয় প্রাইম ব্যাংক ক্রিকেট ক্লাব। এরপর, দলটি ভিন্ন দল হিসেবে পুনরায় ঢাকা প্রিমিয়ার লিগের ২০১৪-১৫ মৌসুমের আসরে ফেরে এবং ১৩ ম্যাচের সবগুলিতে পরাজিত হয় ও অবনমিত হয়ে ঢাকা প্রথম বিভাগ ক্রিকেট লিগে ফিরে যায়।
রাণী দিনমনি চৌধুরাণী
টাংগাইল মহকুমা বিখ্যাত সন্তোষ ছয়আনী জমিদার জাহ্নবী চৌধুরানী এর পোষ্যপুত্র বৈকুণ্ঠনাথ রায় চৌধুরীর স্ত্রী ছিলেন রাণী দিনমনি রায় চৌধুরাণী।তাঁর উল্লেখযোগ্য জনহিতকর কাজ হচ্ছে : দার্জিলিং শৈলবাসে স্বামীর নামে বৈকুণ্ঠনাথ থাইসিস ওয়ার্ড স্থাপন,ঢাকায় বৈকুণ্ঠনাথ আশ্রম নির্মাণ,ঢাকা মিটফোর্ড হাসপাতালে মহিলাদের জন্য ওয়ার্ড নির্মাণ,কাগমারীতে রানী দিনমনি মহাশ্মশান ঘাট প্রতিষ্ঠা ও মৃতদেহ সৎকারের জন্য নদীতীরে দাতব্য কাষ্ঠ ভান্ডার স্থাপন। এছাড়াও তিনি ঢাকার জগান্নাথ কলেজকে পাঁচ হাজার ও ১৯০৮ইং সালে আনন্দ মোহন কলেজ প্রতিষ্ঠার জন্য রাণী দিনমনি চৌধুরাণী বিশ হাজার টাকা দান করেন।নিজের নামে সরিষাবাড়ী রাণী দিনমনি পাইলট হাই স্কুল জামালপুরে এবংনিজ জন্মভূমিতে ঈশ্বর নারায়ণ ইংরেজি উচ্চ বিদ্যালয় যা বর্তমানে দেহেরগতি ঈশ্বর নারায়ন মাধ্যমিক বিদ্যালয়, রাণীর স্কূল নামে পরিচিত ,বাবু গঞ্জ,বরিশাল এ প্রতিষ্ঠা করেন।
ব্রিটিশ সম্রাটের রাজ্যাভিষেক সময়ে গভর্ণমেণ্ট তাহাকে “রাণী” উপাধিতে ভূষিত হন।
বৈকুণ্ঠনাথ অকালে পরলোক গমন করিলে, তাহীর স্ত্রী রাণী দিনমণি চৌধুরাণী কুমার হেমেন্দ্র নাথকে পোষ্য পুত্র গ্রহণ করেন। সন্তোষে রানী দিনমনি সরকারী প্রাথমিক বিদ্যালয় প্রতিষ্ঠিত। সীতাকুন্ডে চন্দ্রনাথ পাহাড়ের উপরে অবস্থিত চন্দ্রনাথ মন্দির এ তীর্থ যাত্রীদের সুবিধার জন্য চিলছত্র নির্মাণ করে।সৎকার্যে রাণী মহোদয়া সর্বদা মুক্তাহস্তা ছিলেন।
শিক্ষা বিস্তারে ব্রিটিশ ভারতে রাণী দিনমনি যথেষ্ট অনূরাগী ছিলেন।
তথ্যসূত্র
রানী দিনমনির ছবি-সন্তোষ জাহৃবী উচ্চ বিদ্যালয় হতে সেলিম আল মামুন দ্বারা সংগ্রহিত।
আরব টাইমস
আরব টাইমস স্বাধীন কুয়েতে প্রকাশিত প্রথম ইংরেজি ভাষার সংবাদপত্র।
ইতিহাস
আরব টাইমস এর প্রকাশ ১৯৭৭ সালে শুরু হয়েছিল দার আল-সেয়াসাহ দ্বারা সাপ্তাহিক প্রকাশনা হিসাবে। শীঘ্রই এই দৈনিকটি কুয়েত এবং পারস্য উপসাগরীয় অঞ্চলে লক্ষণীয় ভূমিকা পালন করে। কাগজটি আল শুয়াইখ ভিত্তিক। ২০০১ এ এই পত্রিকার প্রচলন ছিল ৪৮,০০০ অনুলিপি।
দৈনিকটির প্রধান সম্পাদক হলেন আহমেদ আল-জারাল্লাহ।
তানজিয়া জামান মিথিলা
তানজিয়া জামান মিথিলা (জন্ম: ৩১ জানুয়ারি ১৯৯৪) একজন বাংলাদেশী মডেল, টেলিভিশন উপস্থাপিকা, চলচ্চিত্র অভিনেত্রী এবং সুন্দরী প্রতিযোগিতার শিরোপাধারক, যিনি মিস ইউনিভার্স বাংলাদেশ ২০২০-এর বিজয়ী। রোহিঙ্গা শিরোনামে একটি বলিউড চলচ্চিত্রে তিনি মুখ্য অভিনেত্রী হিসেবে অংশ নেবেন।
ফেস অব বাংলাদেশ ২০১৯ এবং ফেস অব এশিয়া ২০১৯
মিথিলা দক্ষিণ কোরিয়ার রাজধানী সিউলে অনুষ্ঠিত 'ফেস অব এশিয়া' ২০১৯-এ বাংলাদেশের প্রতিনিধিত্বকারী প্রতিযোগী হিসেবে অংশ নেন। প্রতিযোগিতাটিতে ইন্দোনেশিয়ার আইয়ু মওলিদা ফেস অব এশিয়া ২০১৯-এর বিজয়ী হিসেবে মুকুট অর্জন করেছিলেন।
'মিস সুপারন্যাশনাল' ২০১৯
মিথিলা মিস সুপারন্যাশনাল বাংলাদেশ ২০১৯-এর মুকুট অর্জন করেছিলেন। পরে মিস সুপারানশনাল ২০১৯-এ বাংলাদেশের প্রতিনিধিত্বকারী হিসেবে অংশ নেওয়ার সুযোগ পেলেও, তিনি প্রতিযোগিতা থেকে সরে আসার সিদ্ধান্ত নেন।
মিস ইউনিভার্স বাংলাদেশ ২০২০ এবং মিস ইউনিভার্স ২০২০
২০২০ সালের ৫ এপ্রিল, রেডিসন ব্লু ঢাকা ওয়াটার গার্ডেনে মিস ইউনিভার্স বাংলাদেশ ২০২০ অনুষ্ঠিত হয়। প্রতিযোগিতাটিতে মিথিলা মিস ইউনিভার্স বাংলাদেশ ২০২০-এর বিজয়ী হিসাবে নির্বাচিত হন। ফলে তিনি মিস ইউনিভার্স ২০২০-এ বাংলাদেশের প্রতিনিধিত্ব করার অধিকার লাভ করেন। তবে পরে বাংলাদেশি আয়োজক কর্তৃপক্ষ দেশে লকডাউন অবস্থা বিরাজমান থাকায় সময় স্বল্পতা ও যথাযথ প্রস্তুতিতে ঘাটতির কারণে মিথিলার নাম প্রত্যাহারের জন্য আবেদন জানায় ও সেই আবেদন মিস ইউনিভার্স কর্তৃপক্ষ গ্রহণ করে।
ব্র্যান্ডি ওয়ারলি
ব্র্যান্ডি ওয়ারলি (জন্ম নভেম্বর ১০, ১৯৮৬) ইন্ডিয়ানার ডার্লিংটনের একজন মহিলা যিনি ১৭ নভেম্বর, ২০১৬ তারিখে তার দুই সন্তানকে হত্যা করেন।
পটভূমি
নিহতরা হলেন টাইলার ড্যানিয়েল ক্লিন্টন ওয়ারলি (জন্ম ২০০৯) এবং চার্লি রোজ জিন ওয়ারলি (জন্ম ২০১৩)। টাইলার ইন্ডিয়ানার অনিগমিত মন্টগোমারি কাউন্টির সুগার ক্রিক এলিমেন্টারি স্কুলে প্রথম শ্রেণীতে পড়াশোনা করেন। চার্লি ক্রফোর্ডসভিলের উইলসন আর্লি লার্নিং সেন্টার প্রিস্কুলে ভর্তি হন। ছেলেটির বয়স ছিল ৭ বছর এবং মেয়েটির বয়স ছিল ৩ বছর।
ব্র্যান্ডি ২০০৯ সালের আগস্ট মাসে জেসন ওয়ারলি নামে একজন সফটওয়্যার প্রকৌশলীকে তাদের বাগদানের দুই বছর পর বিয়ে করেন।
জার্নাল অ্যান্ড কুরিয়ারের শ্যানন হল লিখেছেন যে, জেসনের মতে, "অতীতে দুজনে আলাদা হওয়ার বিষয়ে আলোচনা করেছিলেন [...] কিন্তু তারা কিছুটা ঝামেলা সত্ত্বেও একসাথে ছিল।" ১৫ নভেম্বর ২০১৬ তারিখে, জেসন ওয়ারলি তার অবিশ্বাসের কারণে বিবাহবিচ্ছেদের অনুরোধ করেন। ব্র্যান্ডি ওয়ারলির অ্যাটর্নি বলেছিলেন যে আগে কোনও শিশু নির্যাতন ঘটেনি।
হত্যা
তাদের মেয়ের জন্য নাচের অনুষ্ঠান থেকে বাড়ি আসার পর, ব্র্যান্ডি ওয়ারলে তাদের ছেলে টাইলারের জন্য একটি স্কুল প্রকল্পের জন্য পাইপ ক্লিনার কেনার প্রয়োজনের ভান করে ক্রফোর্ডসভিলের ওয়ালমার্টে গিয়েছিলেন। মন্টগোমেরি কাউন্টি সরকারের একজন প্রসিকিউটর জোসেফ বুসারের মতে, ব্র্যান্ডি ওয়ারলে ১ the নভেম্বর ওয়ালমার্টে একটি কাবার যুদ্ধের ছুরি বাড়িতে এসে, তিনি প্রাথমিকভাবে ছুরিটি টাইলারের শোবার ঘরে রেখেছিলেন। তিনি জেসনকে বলেছিলেন যে তিনি সোফায় ঘুমাতে পারেন, কিন্তু তিনি তাদের বিছানা বা পালঙ্কে বেসমেন্ট পছন্দ করে প্রত্যাখ্যান করেছিলেন।
৯১১ ডিসপ্যাচার প্রাথমিকভাবে আশা করেছিলেন বা বিশ্বাস করেছিলেন যে কলটি বৈধ নয়। তাই তিনি ব্র্যান্ডি ওয়ারলির মা তথা ভুক্তভোগীদের নানীকে শিশুদের অবস্থা পরীক্ষা করতে বলেছিলেন। বাচ্চাদের মৃত অবস্থায় দেখতে পাওয়ার পর শাশুড়ির চিৎকারের কারণে জেসন বিছানা থেকে উঠে পড়ে। ব্র্যান্ডি জেসনকে বললেন, "এখন তুমি বাচ্চাদের আমার কাছ থেকে নিতে পারবে না।" ভোর সাড়ে চারটে নাগাদ পুলিশ আসে।
ইন্ডিয়ানার টের হাউটে টের হাউট আঞ্চলিক হাসপাতালে ময়নাতদন্ত করা হয়েছিল।
জালালুদ্দীন মহল্লী
জালালুদ্দীন মহল্লী ( আরবি : ﺟﻼﻝ ﺍﻟﺪﯾﻦ ﺍﻟﻤﺤﻠﯽ ইংরেজি : Jalaluddin Al-Mahalli) ছিলেন একজন মুহাদ্দিস, মুফাসসির ও ফকিহ । তিনি ছিলেন আল্লামা জালালুদ্দীন সুয়ুতী-এর ওস্তাদ । বিখ্যাত তাফসির গ্রন্থ আল জালালাইন-এর দ্বিতীয়ার্ধের লেখক ।
নাম
তার নাম মুহাম্মদ ; উপাধি জালালুদ্দীন । পিতার নাম আহমদ দাদার নাম মুহাম্মদ ।
তিনি তার উপাধি 'জালালুদ্দীন' নামেই সর্বাধিক প্রসিদ্ধি লাভ করেন । আর নামের শেষে মহল্লী বলা হয় এজন্যে যে, মহল্লা কুবরা হল একটি সুপ্রসিদ্ধ শহরের নাম । যা পশ্চিম মিশরে অবস্থিত । মহল্লা কুবরা'র সাথে সম্পর্কিত করে তাকে মহল্লী বলা হয় : আল্লামা জালালুদ্দীন মহল্লী ।
বংশ
আল্লামা জালালুদ্দীন মহল্লীর বংশ পরিক্রমা হল : মুহাম্মদ ইবনে আহমদ ইবনে মুহাম্মদ ইবনে ইবরাহীম ইবনে আহমদ ইবনে হাশিম ইবনে শিহাব ইবনে কামাল আল আনসারী মহল্লী ।
জন্ম
আল্লামা জালালুদ্দীন মহল্লী ৭৯১ হিজরি ; ২৩ সেপ্টেম্বর ১৩৮৯ খ্রিষ্টাব্দ । মিশরের কায়রোতে জন্ম গ্রহণ করেন ।
শিক্ষার্জন
আল্লামা জালালুদ্দীন মহল্লী (রহ) কুরআন মজিদ হিফজ (প্রথম থেকে শেষ পর্যন্ত মুখস্থ) করেন ।এরপর সে সময়ের রীতি অনুসারে ইসলামি শিক্ষার বিভিন্ন বিষয় সম্পর্কে তিনি আলাদা আলাদা শিক্ষকের নিকট শিক্ষা গ্রহণ করেন । তিনি বাইজুরী (রহ) ও জালাল বালকিয়ানী (রহ) এর নিকট উছুলে ফিকহ অধ্যয়ন করেন । ঈয ইবনে জামআহ (রহ) এর কাছে তিনি 'ইলমে উছুল' শিক্ষা গ্রহণ করেন । 'ইলমে নাহব' তথা আরবি ব্যাকরণ অধ্যয়ন করেন আল্লামা শিহাব আজমী ও আল্লামা শামস শাতকুনীর নিকট । ইলমে ফরায়েজ, গণিত শাস্ত্র , মানতেক,, ইলমে মা'আনী,, ইলমে বয়ান ও ইলমে উরুজ প্রভৃতি বিষয়ে তিনি শিক্ষা অর্জন করেন আল্লামা নাসির উদ্দীন ইবনে আনাস মিশরী হানাফী (রহ) এর নিকট থেকে ।
রচনাবলি
তিনি অসংখ্য গ্রন্থ প্রনয়ণ করেন । এর মধ্যে উল্লেখযোগ্য হল :
রুশ-ইউক্রেনীয় যুদ্ধের হতাহতের সংখ্যা
রুশ-ইউক্রেনীয় যুদ্ধে হতাহতের মধ্যে রয়েছে ২০১৪ সালে রাশিয়ান ফেডারেশন দ্বারা ক্রিমিয়াকে সংযুক্ত করার সময় ছয়টি মৃত্যু, দোনবাসের যুদ্ধের সময় (২০১৪-২০২২) ১৪,২০০-১৪,৪০০ জন সামরিক ও বেসামরিক মৃত্যু এবং ২০২২ সালে রুশ অভিযানের সময় ইউক্রেনের কয়েক হাজার মৃত্যু।
জালালুদ্দীন মহল্লী
মৃত্যু
তিনি ৮৬৪ হিজরির ১৫ রমজান মৃত্যুবরণ করেন । কায়রোতেই তার পারিবারিক গোরস্তানে তাকে দাফন করা হয় ।
রুশ-ইউক্রেনীয় যুদ্ধের হতাহতের সংখ্যা
ক্রিমিয়ার রাশিয়ান সংযুক্তি
২৩ ই ফেব্রুয়ারী থেকে ১৯ শে মার্চ ২০১৪ পর্যন্ত ক্রিমিয়ায় রুশ দখলের সময়, ছয় জন নিহত হয়েছিল। নিহতদের মধ্যে তিনজন বিক্ষোভকারী, দুজন ইউক্রেনীয় সৈন্য এবং একজন রুশ কসাক আধাসামরিক বাহিনীর সদস্য ছিল। ১০ আগস্ট ২০১৬-এ, রাশিয়া ইউক্রেনের বিশেষ বাহিনীকে ক্রিমিয়ান শহর আরমিয়ানস্কের কাছে একটি অভিযান পরিচালনা করার জন্য অভিযুক্ত করে যাতে দুই রাশিয়ান সেনা নিহত হয়। ইউক্রেন সরকার প্রতিবেদনটিকে উস্কানিমূলক বলে প্রত্যাখ্যান করেছিল। ২০১৪ থেকে ২০১৬ এর মধ্যে দশজন লোককে জোরপূর্বক নিখোঁজ করা হয়েছিল এবং ২০১৭ সাল পর্যন্ত নিখোঁজ ছিল।
মোট মৃত্যু
প্রাথমিকভাবে, ইউক্রেনীয় সেনাবাহিনীর হতাহতের সংখ্যা ব্যাপকভাবে পরিবর্তিত হয় কারণ ইউক্রেনীয় সেনাবাহিনী তার হতাহতের সংখ্যাকে ব্যাপকভাবে কম করে দেখায়, যেমনটি চিকিৎসক, অধিকার কর্মী এবং মাটিতে থাকা সৈন্যরা, সেইসাথে অন্তত একজন আইনপ্রণেতা দ্বারা রিপোর্ট করা হয়েছে।   বেশ কয়েকজন চিকিৎসা কর্মকর্তা জানিয়েছেন, হতাহতের তীব্র সংখ্যার কারণে তাদের প্রসারিত করা হয়েছে। অবশেষে, ইউক্রেনের প্রতিরক্ষা মন্ত্রণালয় বলেছে যে জাতীয় সামরিক ইতিহাস জাদুঘর দ্বারা নথিভুক্ত সংখ্যাগুলি সরকারী, যদিও অসম্পূর্ণ, ৪,৬৩৮ জন মৃত্যু (৪,৫০০ শনাক্ত এবং ১৩৮ অজ্ঞাত) ১ ডিসেম্বর ২০২১ এর মধ্যে তালিকাভুক্ত করা হয়েছে।
ইউক্রেনের সশস্ত্র বাহিনী অনুসারে, ৫ মার্চ ২০২১ এর মধ্যে ১,১৭৫ জন ইউক্রেনীয় সেনা সদস্য অ-যুদ্ধের কারণে মারা গেছে পরবর্তীকালে, সামরিক বাহিনী তাদের যুদ্ধবিহীন ক্ষয়ক্ষতির নতুন পরিসংখ্যান প্রকাশ করেনি, এই বলে যে এটি একটি রাষ্ট্রীয় গোপনীয়তা হিসাবে বিবেচিত হতে পারে।
নিখোঁজ ও আটক
২০১৫ সালের জুনের শুরুতে, ডোনেটস্ক অঞ্চলের প্রসিকিউটররা রিপোর্ট করেছেন যে সরকার-নিয়ন্ত্রিত এলাকায় ১,৫৯২ জন বেসামরিক লোক নিখোঁজ হয়েছে, যার মধ্যে ২০৮ জনের অবস্থান ছিল। একই সময়ে, জাতিসংঘের একটি প্রতিবেদনে বলা হয়েছে ১,৩৩১-১,৪৬০ জন নিখোঁজ রয়েছে, যার মধ্যে অন্তত ৩৭৮ জন সৈন্য এবং ২১৬ জন বেসামরিক লোক রয়েছে। ৩৪৫ টি অজ্ঞাত মৃতদেহ, বেশিরভাগ সৈন্যদের, ডিনিপ্রপেট্রোভস্ক ওব্লাস্টের মর্গে রাখা বা কবর দেওয়া হয়েছে বলেও নিশ্চিত করা হয়েছে। সব মিলিয়ে, অক্টোবরের শেষের দিকে, সরকারের মতে ৭৭৪ জন নিখোঁজ ছিল, যার মধ্যে ২৭১ জন সৈন্য ছিল। ডিসেম্বর ২০১৭ এর শেষ নাগাদ, ইউক্রেনের পক্ষ থেকে নিশ্চিত নিখোঁজের সংখ্যা ছিল ৪০২ জন, যার মধ্যে ১২৩ জন সৈন্য ছিল। বিচ্ছিন্নতাবাদীরা ২০১৬ সালের ডিসেম্বরের মাঝামাঝি তাদের পক্ষ থেকে ৪৩৩ জন নিখোঁজ হওয়ার কথাও জানায়, এবং ২০২২ সালের ফেব্রুয়ারির মাঝামাঝি ৩২১ জন নিখোঁজ হয়
মার্চ ২০১৫ এর মাঝামাঝি পর্যন্ত, ইউক্রেনের নিরাপত্তা পরিষেবা (এসবিইউ) অনুসারে, দুই পক্ষের মধ্যে বন্দী বিনিময়ের সময় ১,৫৫৩ জন বিচ্ছিন্নতাবাদীকে বন্দিদশা থেকে মুক্তি দেওয়া হয়েছিল। পরবর্তীকালে, ইউক্রেন ২০১৬ সালের ফেব্রুয়ারির শেষের দিকে আরও ৩২২ জনকে মুক্তি দেয়,   যখন সেপ্টেম্বরের মধ্যে, ১,৫৯৮ নিরাপত্তা বাহিনীর সদস্য এবং ১,৪৮৪ জন বেসামরিক নাগরিককে বিদ্রোহীদের দ্বারা মুক্তি দেওয়া হয়েছিল। ১,১১০ জন বিচ্ছিন্নতাবাদী যোদ্ধা এবং সমর্থক, ৭৪৩ জন বেসামরিক নাগরিক সহ, ২০১৬ সালের মার্চের শেষ পর্যন্ত ইউক্রেনীয় বাহিনীর হাতে এখনও বন্দী ছিল বলে জানা গেছে। ডিসেম্বরে বিচ্ছিন্নতাবাদী বন্দীদের সংখ্যা ৮১৬ -এ আপডেট করা হয়েছিল, যার মধ্যে ২৮৭-৬৪৬ জন বেসামরিক নাগরিক ছিল। মে ২০১৫ এর শেষে, ডোনেটস্ক বিমানবন্দরের ইউক্রেনীয় কমান্ডার, ওলেগ কুজমিনিক, যিনি কমপ্লেক্সের যুদ্ধের সময় বন্দী হয়েছিলেন, তাকে মুক্তি দেওয়া হয়েছিল।
২০১৭ সালের ডিসেম্বরে, একটি বড় বন্দী বিনিময় হয়েছিল যেখানে বিদ্রোহীরা তাদের বন্দী ১৭৬ জন বন্দীর মধ্যে ৭৩ জনকে মুক্তি দিয়েছে, যখন ইউক্রেন তাদের ৩৮০ বন্দীর মধ্যে ৩০৬ জনকে মুক্তি দিয়েছে। ইউক্রেন যাদের মুক্তি দিয়েছে, তাদের মধ্যে ২৯ জন এক্সচেঞ্জ পয়েন্টে নিয়ে আসলে বিচ্ছিন্নতাবাদী-নিয়ন্ত্রিত অঞ্চলে ফিরে যেতে অস্বীকৃতি জানিয়েছে, যেখানে ৪০ জন যারা ইতিমধ্যেই মুক্তি পেয়েছে তারা বিনিময়ের জন্য উপস্থিত হয়নি। এদিকে, বিদ্রোহীদের থেকে মুক্তিপ্রাপ্তদের মধ্যে ৩২ জন সৈন্য। এটি বিদ্রোহীদের দ্বারা মুক্তিপ্রাপ্ত বন্দীদের সামগ্রিক সংখ্যা ৩,২১৫ এ নিয়ে আসে। যারা এখনও বিচ্ছিন্নতাবাদীদের হাতে বন্দী, তাদের মধ্যে ৭৪ জন সৈন্য ছিলেন। ২০১৮ সালের জুনের শেষের দিকে মুক্তিপ্রাপ্ত বন্দীদের সংখ্যা ৩,২২৪ -এ আপডেট করা হয়েছিল, যেখানে এখনও বিদ্রোহীদের হাতে বন্দিদের সংখ্যা ১১৩।  ২০১৯ সালের ডিসেম্বরের শেষে, একটি নতুন বন্দী বিনিময় হয়েছিল, ইউক্রেন ১২৪ জন বিচ্ছিন্নতাবাদী যোদ্ধা এবং তাদের সমর্থকদের মুক্তি দিয়েছিল, যেখানে  ১২ জন সৈন্য সহ ৭৬ জন বন্দীকে বিদ্রোহীদের দ্বারা ইউক্রেনে ফিরিয়ে দেওয়া হয়েছিল। বিচ্ছিন্নতাবাদীদের দ্বারা মুক্তি পাওয়া আরও পাঁচ বা ছয়জন বন্দী বিদ্রোহী নিয়ন্ত্রিত অঞ্চলে থাকার সিদ্ধান্ত নিয়েছে।
বিদেশী যোদ্ধা
বিদেশী স্বেচ্ছাসেবকরা সংঘর্ষে জড়িয়ে পড়েছে, উভয় পক্ষের লড়াইয়ে। এনজিও কার্গো 200 রিপোর্ট করেছে যে তারা বিদ্রোহী বাহিনীর অংশ হিসাবে যুদ্ধ করার সময় 1,479 রাশিয়ান নাগরিকের মৃত্যুর নথিভুক্ত করেছে।
রবার্ট ভন (ক্রিকেটার)
রবার্ট ভন (১৮৩৪ – ১২ জুলাই ১৮৬৫) ছিলেন একজন অস্ট্রেলীয় ক্রিকেটার। ১৮৫৫-৫৬ এবং ১৮৫৭-৫৮ এর মধ্যে তিনি নিউ সাউথ ওয়েলসের হয়ে দুটি প্রথম-শ্রেণীর ম্যাচ খেলেছেন।